Store (ca. 30 millimeter), brede, svarte hornbiller. Hos disse artene er hunnen gjerne like stor som hannen, men mangler hornet i pannen og uthulingen av pronotum foran. Forleggen (protibia) har tre tenner. Dekkvingene er ganske kraftig punkterte. Hannen har et langt horn i pannen som ender i tre tenner. Uthulingen av pronotum foran er ganske grunn, mindre enn halve pronotums lengde. Det er en tann på hver side av gropa.